**Образложење трошкова**

1. **Позиција 411 100 – Бруто плате запослених**

Планирана средства на наведеној позицији за 2024.годину износе 941.000 КМ и односе се на 40 радника. Примљене су двије раднице на мјесто спремачице, јер се двије раднице већ дужи период налазе на боловању, такође због одласка раднице на породиљско боловање примљен је радник на одређено. Потребно је нагласити да је у 2023 години дошло до промјене Закона о платама у области културе („СЛ гласник РС“ БР132/2023, 112/23 i 114/23). Обрачун пореза и доприноса је вршен по Законом прописаним стопама. Извршење за ту позицију је 889,296 КМ.

1. **Позиција 411 200- Бруто накнаде запослених**

Односи се на превоз 27 радника на посао и с посла, накнаде за помоћ раднику предвиђене Правилником, дневнице за службена путовања у земљи и иностранству, јубиларне награде.Дошло је повећања мјесечних карата, примљено је пет радника на одређено која остварују право на превоз, три радника су промјенила мјесто пребивалишта. Планирана средства износе 31.000 а извршење на позицији износи 39.073КМ.

1. **Позиција 411 300-Расходи за накнаде плата за вријеме боловања**

Обухвата боловања која се не рефундирају - до мјесец дана, са припадајућим порезима и доприносима. Сви порези и доприноси за боловања преко мјесец дана која се рефундирају, такође се плаћају са ове позиције. Обзиром да имамo два радника који су због теже болести на боловању дужи период и радника која су краћи период били на боловању преко 30 дана, планирана средства за ове намјене нису била довољна. Одобрени износ је 10.000 КМ а извршење 24.076 КМ.

1. **Позиција 411 400-Расходи за отпремнине и једнократне помоћи**

Ова позиција обухвата расходе за отпремнине приликом одласка радника у пенцију по Kолективном уговору, једнократне помоћи у случају рођења дјетета, смрти радника или члана уже породице, елементарне непогоде, помоћ радницима и сл. Планирано је 10.000 КМ. Утрошена средства износе 6.600 КМ.

1. **Позиција 412 200 – Трошкови електричне енергије, комуналних услуга и горива**

Наведена позиција обухвата трошкове електричне енергије, воде, телефона, одвоза смећа и горива**.** Зграда Центра је опремљена системом за гријање и хлађење који се напаја електричном енергијом. Напомињемо да ЈУ Центар за културу плаћа рачуне за све кориснике који се налазе у згради Центра и Биоскопа које су дате на коришћење ЈУ Центру. У више наврата смо се обраћали за помоћ надлежним, али још није пронађено адекватно рјешење. Планирана средства износе 107.500 КМ, а извршење 97,905 КМ

1. **Позиција 412 300 – Набавка материјала**

Односи се на набавку средстава за хигијену, канцеларијског материјала и стручне литературе. Планирано повећање на овој позицији се односи на повећање цијена средстава за хигијену. Средваста се користе за одрзавања зграде ЈУ Центра као и зграде Биоскопа. Планирана средства су у износу од 6.000 КМ, а извршење на овој позицији је 5.901КМ.

**7. Позиција 412 400- Набавка материјала за образовање, науку и културу**

Односи се на набавку шампањца који се користи у сврху ортжавања свечаних вјенчања. Планирана средства на тој позицији износе 1.000КМ, а извршење 541 КМ

**8. Позиција 412 500 – Трошкови текућег одржавања објеката, опреме и простора скупштинске сале**

Односи се на одржавање електро-инсталација, службеног возила, канцеларијске и друге опреме, грејно-расхладне опреме, простора скупштинске сале и сл. Одобрена средства су 50.000 КМ а извршење је 49.391 КМ.

ЈУ Центар за културу располаже са два објекта (зграда новог Центра и зграда Биоскопа) са великом површином, и самим тим имамо и велике трошкове одржавања. Нова зграда посједује два лифта, путнички аутомобил, велики број сијаличних мјеста и рефлектора, а зграда Биоскопа је у веома лошем стању и стално су потребна додатна улагања за одржавање исте. Пошто су гарантни рокови истекли, а у складу са законима дужни смо вршити контроле противпожарних апарата, климатизације, дезинфекција и дератизацији, опрема за видео-надзор.

**9. Позиција 412 700 – Расходи за услуге рекламе и пропаганде**

На овој позицији је планирано 20.000 КМ. Подразумијева штампање плаката, афишеа, брошура и осталог рекламног материјала за обављање дјелатности (представе, концерти, изложбе и сл.). Установа своју дјелатност не може обављати без рекламе, те су нам стога потребна већа средства. Такође, практикујемо да за све културне догађаје израђујемо рекламне банере, јер се и овај вид рекламе показао као изузетно продуктиван. Досадашња пракса је показала да је овакав вид рекламе најбољи, због великог праћења од стране грађана, а и због економске оправданости истог. Центар остварује добру сарадњу са свим медијским кућама у смислу праћења наших активности и редовног извјештавања о њима. Потрошена средства износе 19.648КМ.

**10. Позиција 412 700 – Трошкови осигурања и банкарских услуга и стручне услуге**

Обухвата регистрацију службеног аутомобила Шкода-Фабиа, групно осигурање радника, провизију платног промета и услуге конверзије**.** Такође, обавезни смо по Закону о јавним набавкама расписивати тендере, користити услуге за одржавање и измјене књиговодствених програма те су нам у ту сврху неопходна наведена средства. Сајтови за јавне набавке, оглашавање на истим као и конслутантске улуге везано за израду документације за јавне набавке.

Исто тако по Закону смо дужни посједовати елаборате за ППЗ, заштиту од грома која доносе овлашћена лица регистрована за ту намјену. Планирана средства износе 10.500 КМ а извршење је 10.816КМ.

**11.Позиција 412 900 – Уговорене услуге, друге дажбине и репрезентација**

Уговорене услуге подразумијевају ангажовање по уговору ППП и Уговору о дјелу жирија и водитеља за позоришни фестивал ,,Дани комедије 2024,, жири за ,,Отворену сцену 2024,, и дјечији фестивал ,,Чупава бајка,, са припадајућим порезима и доприносима као и уговори са волонтерима . Трошкови репрезентације подразумијевају трошкове преноћишта и хране за учеснике културних догађаја. Исплате репрезантације вршене су и са Фонда 03 а за наведени период укопно је износила 1.017 КМ . Укупна планирана средства на позицији су 26.500 КМ а извршење 27.126 КМ.

**12.Позиција 412 900 – Расходи за културне манифестације**

На овој позицији је планирано 60.000 КМ, а везани су за исплате хонорара за позоришне представе, концерте, обављање галеријске дјелатности , филмова. ЈУ Центар традиционално одржава Позоришни фестивал ,,Дани комедије,, Дјечији фестивал ,,Чупава бајка,, Манифестацију ,,Отворена сцена,, такмичење средњих школа ,,Удахни културу,, такмичење основних школа ,,Светосавски дани,, .

У 2023. години повећани су трошкови исплате хонорара за представе и износе 62.663.

Средства која је Центар за културу остварио путем аплицирања пројеката Министарства за просвету и културу Републике Српске а везани за неведене догађаје износе 12.500КМ.

**13.Позиција 412 900 – Расходи за накнаде ван радног односа**

Односи се на накнаду Управном одбору именованом од стране Скупштине града Бијељина. Планирана средства су 11.995 КМ, а извршење је 11.595 КМ.

**14. Позиција 412 900 – Расходи по основу пореза и доприноса на терет послодавца, такса и рјешења Пореске управе РС**

Обухвата порезе и доприносе који су регулисани законом и иду на терет послодавца, порез по одбитку, водни допринос, накнада за инвалиде, исплате по рјешењима Пореске управе РС, а планирано је 8.000 КМ, извршење 7.583 КМ.

**15. Позиција 412 900-Судски спорови**

На овој позицији је планирано 2.000 КМ у случајевима плаћања трошкова по судским рјешењима или за покретање спорова код наплате потраживања. Обзиром да смо имали опомене и тужбе због неплаћених обавеза према добављачима извршење на овој позицији износи 768КМ.

**16.Позиција 511 300 – Набавка опреме**

ЈУ Центру за културу недостаје опрема која је неопходна за квалитетно обављање дјелатности. С тога смо у 2024. години извршили набавку дијела неопходне опреме, која служи за обављање дјелатноси у оквиру Центра за културу као и опреме која је неопходна за вањско озвучавање. Исто тако извршена је набавка дијела канцеларијског намјештаја и рачунарске опреме, као и опреме за видео-надзор, телефонске централе и остале претеће опреме. Планирана средства износе 20.000 КМ, извршење 19.769 КМ.

**17.Позиција 631 100-Издаци по основу ПДВ-а**

Центар за културу је у систему ПДВ-а од 2005. године одобрена средства су 10 .000 КМ а извршење 6.865 КМ. До смањења улазног и излазног ПДВ-а дошло је из разлога сто је Кафе клуб Центра за културу издат од стране Онивача трећем лицу а највећа ставка ПДВ-а је управо кафе клуб. Исто тако изнајмљени кафић није раздвојио своје трошкове (Струја, вода, смеће) па смо приморани да пропорционално одбијамо наведени порез.

**18.Позиција 631 100-Издаци за породиљско и друга одсуства која се рефундирају**

Издаци за накнаде плате за породиљско одсуство и друга боловања која се рефундирају су одобрена у износу од 20.000КМ. У Центру право на породиљско одсуство користе двије раднице , три радника који су због тежег обољења на боловању дужи временски период на боловању, радницу која је на боловању због његе обољелог члана породице, као и двије раднице које се налазе на дртудничком одсуству.

Док извршење на овој позицији износе 28.654 КМ, а то је позиција коју никад реално не можемо планирати, јер се не зна колико ће радника користити боловања.

У Бијељини, \_\_\_\_\_\_\_\_\_\_\_\_\_\_\_\_\_\_\_\_\_\_2025. године Потпис одговорног лица ПЈ:

**Образложење властитих прихода**

1. **Позиција 721 222-Приход од давања у закуп објеката**

Обухвата приход од издавања простора по Правилнику Центра за каултуру у ком је обухваћен цјеновник за цјелокупан простор појединачно. За 2024. годину износи 19.746 КМ.

1. **Позиција 722 591-Приход од вјенчања**

Приход се састоји од свечаних и обичних вјенчања и износе 4.658 КМ

1. **Позиција 722 591-Приход од представа**

Обухвата приход од продаје улазница за позоришне представе и износи 42.277 КМ

1. **Позиција 722 591-Приход од приказивања филмова**

Одниси си се на приход је од продаје улазница за приказивање филмова у 2024. години и износи 8.264 КМ

1. **Позиција 731 211-Приход од грантова-Фонд 03**

То су средства која је Центар за културу остварио путем апликација пројеката Министарства за просвету и културу Републике Српске од 12.500 КМ и приход спонзора за фестивале у износу од 3.000 КМ.

Бијељини, \_\_\_\_\_\_\_\_\_\_\_\_\_\_\_\_\_\_\_\_\_\_2025. године Потпис одговорног лица ПЈ

Број:389/25

Датум:27.2.2025.