АНАЛИЗА

стања у области омладинског организовања

Анализа је рађена у складу са

Програмом рада Скупштине Града Бијељина за 2025. годину.

Анализа треба да покаже тренутно стање у области омладинског организовања.

Анализу разматра Градоначелник и Скупштина Града Бијељина.

**САДРЖАЈ:**

1. Увод.

2. Организованост и рад организација и удружења из области омладинског организовања

3. Предлог мјера и одређених активности на побољшавању рада омладинских организација

1. **УВОД**

Омладинско организовање представља различите облике удруживања младих (клубови, центри, савези, уније и др.). Основни циљеви и задаци омладинског организовања огледају се у изради пројеката и планова који су од непосредног значаја за младе из области социјалне заштите, екологије, спорта, културе, обичаја, итд.

Омладинско организовање у Граду Бијељина темељи се на поштовању основних људских права и слобода, као и изворних начела демократије заснованих на Уставу Босне и Херцеговине, Уставу Републике Српске и међународним конвенцијамa, **Конвенција о правима дјетета као и** **Ланзарот конвенција, Мапа пута и план активности за укључивање БиХ у ЕУ програме за цјеложивотно учење и млади у акцији (до 2013. године) (,,Служени гласник БиХ“, број: 74/8).** Основа за рад са омладинским организацијама је документ „Омладинска политика Града Бијељина“ усвојен 2023. године од стране Скупштине Града Бијељина за период од 2023. до 2028. године.

1. **ОРГАНИЗОВАНОСТ И РАД ОРГАНИЗАЦИЈА И УДРУЖЕЊА ИЗ ОБЛАСТИ ОМЛАДИНСКОГ ОРГАНИЗОВАЊА**

Све заинтересоване омладинске организације су уписане у Омладински регистар Града Бијељина који води Одјељење за друштвене дјелатности и на тај начин стичу право да учествују на Јавном конкурсу за додјелу финансијских средстава из буџета Града Бијељина која су намијењена за пројекте удружења грађана.

У Омладинском регистру и других облика омладинског организовања Града Бијељина тренутно је уписано 22 омладинске организације.

|  |  |  |  |
| --- | --- | --- | --- |
| ***ОМЛАДИНСКЕ ОРГАНИЗАЦИЈЕ И ОРГАНИЗАЦИЈЕ ЗА РАД СА МЛАДИМА НА ПОДРУЧЈУ ГРАДА БИЈЕЉИНА*** | | | |
| ***Регистарски број и датум уписа*** | ***Назив омладинске организације*** | ***Сједиште омладинске***  ***организације*** | ***Лице овлаштено***  ***за заступање и***  ***представљање*** |
| 1.  15.05.2008. | **Омладински центар**  Бијељина ОЦБ | Јована Дучића,  Бијељина | Светлана Крстић  Игор Солаковић |
| 2.  02.06.2008. | **Школа рукомета**  Седмерац | Краља Петра I  Карађорђевића | Миодраг Ракић |
| 3.  29.07.2008. | **Светосавска Омладинска**  Заједница (СОЗ) | Светог Саве, 28.  Бијељина | Милица Тодоровић  Љубо Богдановић |
| 4.  21.01.2009. | **Сцена Талија** | Живојина Мишића, 22. Бијељина | Радан Вилотић |
| 5.  04.05.2009. | **Центар за образовну**  **Технологију РС** | 27 марта, 139/14.  Бијељина | Игор Солаковић |
| 6.  06.11.2009. | **Форум младих** | Душана Барањина, 1.  Бијељина | Дејан Чабрило |
| 7.  06.11.2009. | **„ УБУНТУ“** | Душана Барањина, 1.  Бијељина | Иван Петровић |
| 8.  10.02.2010. | **Глас младих Европске**  **Бијељине** | Незнаних Јунака, 3.  Бијељина | Срђан Абаџић |
| 9.  30.03.2012. | **Српско-Руска**  **заједница** | Рачанска, 84.  Бијељина | Митровић Предраг |
| 10.  22.08.2012. | **Удружење заштитника природе и животиња „Еден“** | Марка Миљанова, 73.  Бијељина | Икановић Саша |
| 11.  18.06.2013. | **Центар за Омладинско**  **Предузетништво и запошљавање у РС** | 1. Децембра, 1/9.  Бијељина | Александар Милић |
| 12.  14.08.2013. | **Омладински савјет**  **Бијељина** | Патријарха Павла, 1.  Бијељина | Горан Солаковић |
| 13.  21.08.2013. | **Центар за Омладински развој**  **„ПРОНИ“** | Ивана Горана К. 6,  Бијељина | Јасмина Јашаревић |
| 14.  05.09.2013. | **Одред извиђача**  **Семберија** | Мајевичка, 174,  Бијељина | Славко Божић |
| 15.  19.11.2013. | **Удружење**  **Театар младих** | Мајора Драгутина  Гавриловића, 10/6 | Борис Секулић |
| 16.  12.04.2018. | **Сенат младих „Омоте“**  **Бијељина** | Рачанска, 90,  Бијељина | Ђорђе Мирковић |
| 17.  12.04.2018. | **Организација за рад са**  **Омладином „ПАНДА“** | Бањалучка, 24а,  Бијељина | Обренко Миљковић |
| 18.  28.05.2020. | **Омладинска организација**  **„КИНЕСИС“ Бијељина** | Филипа Вишњића, 36/Л1-4, Бијељина | Давор Радојевић |
| 19.  26.04.2021. | **Културно умјетничко спортско едукативно удружење „CooL“** | Софке Николић, 7,  Бијељина | Нермин Зејниловић |
| 20.  15.11.2021. | **Омладинска организација ,,Визија младих“** | Семберских ратара 1Е, Бијељина | Рада Мићић |
| 21.  31.10.2022. | **Омладинска организација**  **„Срећица“** | Главна 20  Бродац | Драгица Николић |
| 22.  31.10.2022. | **Удруженје студената права**  **„IUSTITIA“** | Семберских ратара бб  Бијељина | Андрија Димитрић |

|  |  |  |  |
| --- | --- | --- | --- |
| ***ОМЛАДИНСКЕ ОРГАНИЗАЦИЈЕ КОЈЕ СУ ФИНАНСИРАНЕ ИЗ БУЏЕТА 2024. ГОДИНЕ НА ПОДРУЧЈУ ГРАДА БИЈЕЉИНА*** | | | |
| ***Ред. број*** | ***Назив омладинске организације*** | ***Сједиште омладинске***  ***организације*** | ***e-mail, adresa*** |
| **1.** | **Трке са препрекама** | Мајора Милана Тепића 1а/21  Бијељина | tavnaocr.rs@gmail.com |
| **2.** | **УГ Центар за психотерапију „Буди ОК“** | Потпоручника Смајића 2-10А  Бијељина | centarbudiok@gmail.com |
| **3.** | **Удружење грађана „УБУНТУ“** | Патријарха Павла 23/6  Бијељина | ugubuntu@gmail.com |
| **4.** | **Глас младих Европске**  **Бијељине** | Незнаних Јунака, 3.  Бијељина | ug\_galeb@hotmail.com |
| **5.** | **Стручно и научно удружење ,,Центар за образовну технологију РС”** | Шарампов 8  Јања | oksigenj@gmail.com |
| **6.** | **Удружење за афирмацију позитивних вриједности „Оксиген – Јања“** | Рачанска, 84.  Бијељина | npo.srz@teol.net |
| **7.** | **Удружење грађана „Српско Руска заједница“** | Рачанска бб  Бијељина | npo.szr@teol.net |
| **8.** | **Центар за развој младих „Цернам“** | Краља Драгутина 131/3 | cenram.bn@gmail.com |
| **9.** | **УРЕМ „Сигуран корак“** | Војводе Петра Бојовића 145 | begzada.sigurankorak@hotmail.com |

**1. Трке са препрекама** је удружење основано 2023. године у Бијељини.

Циљ постојања удружења је окупљање етузијаста, спортиста и заљубљеника у спорт, природу и рекреацију. Удружење организује јединствене спортске догађаје за све узрасте.

Активности у 2024. години :

**-Пројекат ,,Трка са препрекама за дјецу“** - који је подржан и суфинансиран од стране Града Бијељина. Циљ пројекта је популаризација здравог – спортског начина живота код дјеце. Дјеца узраста 4-12 година, дјеца из подручних одјељења основних школа, дјеца из маргинализованих група, дјеца са потешкоћама у развоју и др. су укључена у имплементацију пројекта. Пројекат је, поред спортског дијела, саджао и едукативни дио тј. радионице, предавања и мотивациони говори професионалних спортиста.

**2. УГ Центар за психотерапију „Буди ОК**“- основано је 2016. године, са циљем да допринесу промјенама и рјешавању проблема угрожених група, погољшању амбијента у зајеници у којој живимо и рјешавању проблема појединаца на социјалном плану, проблема лица која трпе посљедице рата, избјеглица, обољелих, инвалида итд.

Активности у 2024. години:

* **Пројекат „Савјетовање и терапија, групно и појединачно, угрожених група грађана и/или појединаца“**. Пројекат је подржан и суфинансиран од стране Града Бијељина. Општи циљ пројекта је пружање психолошког ослонца, савјетовање и социјализација маргинализованих, угрожених или на неки начин нефункционалних група кроз рјешавање проблема и потреба појединаца из циљне групе.

**3. Удружење грађана „УБУНТУ“** – основано је 2010. године, чији је примарни циљ окпљање младих умјетника и свих заинтересованих младих људи. Удружење је остварило значајне резултате на пољу позоришне умјетности. Главни су иницијатори за оснивање првог професиноалног позоришта у нашем граду.

Активности у 2024. години :

* **Пројекат Мултимедијални фестивал „ПРОТФЕСТ 2024“.** Циљ пројекта је анимирање позоришне публике узраста од 18 година па навише, као и пружање квалитетног садржаја попут музике, сликарства, књижевности.

**4. УГ „Глас младих европске Бијељине“** је удружење основано у децембру 2009. године са циљем да побољшају положај младих првенствено у Бијељини па и шире. Главни циљеви удружења су активно учешће омладине и дјеце предшколског узраста у креирању културног садржаја града и руралних средина, подизање културне свијести код дјеце и омладине, повећање културног садржаја у граду и руралних средина и повећање броја посјетилаца културним садржајима у граду и руралним дијеловима.

Активности у 2024. години:

* **Пројекат „Разиграна јесен“** има за циљ да кроз дружење и рад са предшколским установа у граду Бијељина постигне да малишани буду укључени у културни живот града и да се кроз ту активност покаже хуманост и саосјећајност са малишанима који живе у угроженим породицама као и да заједно са основцима и омладинцима пробуде код младих осјећај за културом и начинима њеног изражавања.

**5. Центар за образовну технологију РС** – основан је 2009. године, са тежишним циљевима да промовишу и развијају образовне технологије и примјењују информационе и комуникационе технологије у образовању, развијају свијест о садржини и могућностима која образовна технологија пружа свим актерима образовног процеса, обезбједи информације и савјете осталим образовним и научним институцијама и установама у образовној технологији.

Актицности у 2024. години:

* **Пројекат „Програм менталног описмењавања за дјецу сапосебнимпотребама у нижим разредима основне школе (други циклус)“** – Основни циљ пројекта је реализација програма менталног опесмењавања кроз савладавање техника памћења и учења за ученике осовних школа који наставни процес прате према наставном плану и програму за дјецу са лаким оштећењем менталног функционисања, као и друге заинтересоване ученике основних школа и њихове наставнике, који желе да науче како да стварају мапе знања и базе знања, како да открију свој стил учења и како да га унаприједе, да науче 12 принципа памћења и техника памћења, како да се ослободе треме приликом усменог одговарања и да науче циклусе памћења, да не би заборављали оно што су научили.

**6. Удружење за афирмацију позитивних вриједности „Оксиген – Јања“** је невладино и ванстраначко удружење које је основано 2009. Године са циљем остваривања заједничких и општих интереса, нарочито у циљу помоћи младим људима, те у циљу њиховог општег оснаживања , едукације те помоћи у одрживом повратку.

* **Пројекат „Отвори очи – освијести се!“** је едукативни пројекат који има за циљ да унаприједи опште здравље млађе популације у Јањи као и едукација младих о штетним утицајима алкохола и других опоних средстава.

**7. Удружење грађана “Српско – Руска заједница“** основано је 2008. године, са тежишним циљем да помогне јавном сектору у рјешавању актуелних проблема у области културе, традиције, образовања и науке на територији Града Бијељина, а кроз реализацију програмских циљева из статута удружења.

Активности у 2024. години:

* **Пројекат „Центар неформалног образовања грађана и омладине у циљу стицања профилног и допунског образовања на подручју Града Бијељина“** Пројекат је подржан и суфинансиран од стране Града Бијељина. Општи циљ пројекта је учење руског језика младих високообразованих незапослених особа, као начина за стицање профилног и допунског образовања, заснован на методама неформалног образовања. Специфичан циљ пројекта је да кроз организовање курсева руског језика на два нивоа А1 и А2 постепено оспособимо 30. високообразованих незапослених младих са подручја Града Бијељина за заснивање радног односа код руских послодаваца.

**8. Удружење „Центар за развој младих“ (ЦЕРНАМ) –**  је основан у мају 2021. године као добровољно, нестраначко, невладино и непрофитно удужење засновано на слободи удружења грађана Републике Српске ради остваривања циљева омладинског организовања и омладинске политике уз активно учешће омладине, анимирање омладине, афирмацију омладиских активности, заступање интереса и права омладине и промоцију учешћа младих у процесу одлучивања.

Активности у 2024. години:

* **Пројекат „Развој културе квалитетног провођења слободног времена код дјеце млађе школске доби“** – основни циљ пројекта је реализација активности за дјецу и младе основношколске старосне доби како би стекли боље навике и информације за квалитетно провођење слободног времена и кроз које би били промовисани урбана култура, очување животне средине, спрот и волонтеризам Града Бијељина.

**9. Удружење за развој и едукацију младих “Сигуран корак“ Бијељина**  је основано 12.09.2017. године са циљецима да подигну свијест о важности образовања, остваривање људских права, нарочито права дјеце и Ромкиња, рад на промоцији културе националних мањина, организовање свих врста образовног рада, неформалног образовања и пружање подршке младима, а нарочито рањивим категоријама као што су ромска омладина посебно дјевојке.

Активности у 2024. години:

**Пројекат „Богатство културе и различитости Бијељине“.** Генерални циљ пројекта је смањење дискриминације према ромској популацији. Овај пројекат доприноси остварењу општег циља кроз остварење специфичних циљева пројекта, а везани су за повећање видљивости ромске популације кроз њихово стечено знање о културним богатствима Бијељине и њихово промовисање културних богатстава.

Укупна издвајања за пројекте Омладинских организација у 2023. години износила су **22.400,00 КМ**

Најважније области које су обухваћене Документом омладинска политика од 2023-2028. године су:

* Млади и запошљивост,
* Млади у процесу доношења одлука,
* Млади и образовање,
* Млади и здрави стилови живота и
* Изврсност младих
* Слободно вријеме младих.

У 2024. години спроведене су неке од активности које се тичу ових области, а то су:

* „Истраживачка авантура“ која је за циљ имала популаризацију науке и промоцију младих талената. На самом догађају су учествовали ученици средњих и основних школа као у њихови наставници, иноватори, радио аматери и други љубитељи науке и технологије,
* Пројекат „Бијељини на дар“ (РТС Крос) ,
* Зимски корзо,
* Низ културно-забавних манифестација,
* Низ предавања за средњошколце и основце на тему менталног здравља и борбе против штетних утицаја.

Скупштина Општине 2011. године усвојила је Одлуку о награђивању волонтерског активизма у Граду Бијељина („Службени гласник општине Бијељина“, број: 6/11), а Градоначелник Града Бијељина је донио Правилник о критеријумима и поступку за додјелу признања Града за волонтирање („Службени гласник Града Бијељина“, број: 15/11, 17/12 и 19/17). Предложене су и усвојене следеће награде:

* “Захвалница волонтеру/организатору волонтирања”

Захвалница се додјељује за конкретне успјехе који доприносе побољшању квалитету живота у Граду, активнијем укључивању грађана у друштвене процесе и развоју хуманијег демократског друштва. У 2024. години објављен је Јавни позив за додјелу признања Града за волонтирање на који су пристигле 4 пријаве. Јавни позив није реализован због административних процедура тј. није било могуће формирати комисију.

Имајући у виду значај ове популације Градска управа Града Бијељина ради на што бољој комуникацији између младих и локалне заједнице.

На основу Закона о омладинском организовању Републике Српске ("Службени гласник Републике Српске", бр.: 98/04, 119/08 и 1/12.) усвојен је Документ "Омладинска политика за период 2023. - 2028. године. То је стратешки документ који омогућава лакше разумијевање потреба младих и њихових ставова, а уједно и олакшава рад службеника за рад са младима. Истеком документа, који је важио до 2023. године након чега је формирана Комисија за израду новог документа и усвојила план и програм за израду новог документа. Комисија је била састављена од административних службеника Градске управе у Бијељини и представника омладинских организација и удружења за рад са младима. Истеком овог Документа, у 2022. години се приступило изради новог документа који је Скуптшина Града усвојила за период од 2023-2028. године.

Документ „Омладинска политика“ је скуп препорука и смјерница за развој омладине и креиран је са циљем да буде уважен од стране свих институција, установа и појединаца који се баве младима у различитим областима дјеловања на подручју Града Бијељина.

На главној страници сајта Града Бијељина постоји посебан линк под називом млади/спорт/образовање гдје су доступне све информације везане за омладинске организације, као и документ „Омладинска политика “ 2023 - 2028. године.

Усвајањем новог Документа од стране Скупштине Града Бијељина и у складу са Законом о омладинском организовању Републике Српске, препорукама и сугестијама Владе Републике Српске, те у складу са стратегијом за младе на нивоу ентитета, за период 2023 – 2028. год. настављају се активности везане за бригу о младима и преузимају кораци у унапређењу квалитета живота младих.

Битно је истаћи да области које су у највећој мјери биле заступљене у активностима Градске управе су изврсност младих и образовање.

Одржане су бројне промоције младих људи који су изврсни, талентовани или даровити. Тим путем смо ставили младе у фокус у смислу огледала наше будућности, а не проблема.

Кроз бројне пројекте и предавања успјели смо да неформално образовање представимо као неопходну допуну формалном образовању. Одржана су предавања из ообласти: логичког размишљања, финансисјке писмености, менаџмента, дигиталног маркетинга, итд.

1. **На основу чињеница изнесених у Анализи, предлаже се усвајање сљедећих мјера:**

* Ојачати међусобну сарадњу организација и удружења у проналажењу начина за рјешавање проблема и стварању квалитетнијих услова за рад омладинских организација.

* Дозволити младима да сами креирају програме и пројекте који су од општег интереса и помоћи им у реализацији истих.
* Осигурати већу информисаност омладинског сектора о процесу приступа Европским и другим фондовима с циљем повећања могућности добијања средстава за реализацију пројектних активности.
* Унаприједити могућност за запошљивост младих као и за активно учешће младих у друштву и у процесу доношења битних одлука за локалну заједницу.

- Обезбједити простор за младе.

- Урадити ревизију Омладинског регистра Града Бијељина.

Мај, 2025. године

**ОБРАЂИВАЧ**

**Одјељење за друштвене дјелатности**

**Градоначелник Града Бијељина утврдио је ПРЕДЛОГ АНАЛИЗЕ СТАЊА У ОБЛАСТИ ОМЛАДИНСКОГ ОРГАНИЗОВАЊА, те га прослеђује Скупштини Града Бијељина на претрес и усвајање.**

**ГРАДОНАЧЕЛНИК ГРАДА БИЈЕЉИНА**

**Љубиша Петровић**